William John Macquorn Rankine

William John Macquorn Rankine (Edinburgh, Eskozia, 1820ko uztailaren 5a - Glasgow, Eskozia, 1872ko abenduaren 24a) fisikaria eta ingeniaria izan zen. Glasgowko unibertsitatean ingeniaritza zibileko eta mekanikako irakaslea izan zen 1855. urteaz gero. Carnot, Clausius eta Joulerekin batera termodinamikaren aitzindaritzat hartua da. Oso ezaguna da lurrun-makinari buruz egin zituen ikerketengatik. Materia- eta indar-kontzeptuetan oinarritzen zen unibertsoaren mekanika-ikuspegia alde batera utzi eta unibertsoko gertaera guztiak energiaren eraldaketaren bidez azaltzen zituen teoria berri baten alde agertu zen. Bera izan zen Eskoziako ingeniarien institutuaren lehen lehendakaria.

 Erreferentziak 

Kategoria:Eskoziarrak
Kategoria:Erresuma Batuko fisikariak
Kategoria:Royal Societyko kideak
Kategoria:Edinburgheko Unibertsitateko ikasleak